gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7888, del 05-10-2016 (2016/7530)

Notificació de la sentència dictada en el judici verbal número 2525/2013.
-------------------------------------------------------------------------

### Dades del document

Número de DOGV
:   7888

Data del DOGV
:   05-10-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7530


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el judici verbal número 2525/2013. [2016/7530]  
En el judici verbal número 2525/2013, seguit en aquest jutjat, s'ha dictat sentència de data 12 de desembre de 2014, i s'ha disposat notificar a Gioconda Elisabeth León de Salazar i, atés que han resultat negatives les gestions realitzades per a conéixer el domicili o la residència habitual de la part demandada, se li fa saber que el text íntegre de la resolució es troba a disposició seua a la secretaria d'aquest jutjat i que no es pot interposar cap recurs contra aquesta resolució.  
I a fi que valga de notificació de forma deguda a Gioconda Elisabeth León Salazar, expedisc aquest edicte.  
De conformitat amb el que disposa la Llei Orgànica 15/1999, de 13 de desembre, de protecció de dades de caràcter personal, i la resta de legislació vigent en la matèria, les dades contingudes en aquesta comunicació tenen el caràcter confidencial i no n'és permesa la transmissió o comunicació pública a través de qualsevol mitjà o procediment, i s'han de tractar exclusivament per a les finalitats pròpies de l'Administració de Justícia.  
El contingut de l'edicte s'ajusta al que disposa la Instrucció 6/2012, de la Secretaria de l'Administració de Justícia.  
  
Torrevieja, 29 de juliol de 2016.- La secretària judicial: Fabiola Alonso Velázquez.
Diari Oficial de la Generalitat Valenciana


Sumari del DOGV 7807, del 16-06-2016 (2016/4531)

Notificació de la sentència dictada en el judici verbal número 941/2015.
------------------------------------------------------------------------

### Dades del document

Número de DOGV
:   7807

Data del DOGV
:   16-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4531


Organisme emissor
:   Jutjat de Primera Instància Número 22 de València

Tipus de document
:   Edicte

Notificació de la sentència dictada en el judici verbal número 941/2015. [2016/4531]  
Procediment: judici verbal (250.2) 000941/2015.  
De: La Zaragozana, SA.  
Procuradora: Ernestina Piera Carrascosa.  
Contra: Aspectos Medioambientales, SL, i María José Martínez Andreu.  
En aquest procediment, seguit a instàncies de La Zaragozana, SA, contra Aspectos Medioambientales, SL, i María José Martínez Andreu, s'ha dictat la sentència que, literalment, diu així:  
  
«Jutjat de Primera Instància número 22 de València  
Avinguda del Professor López Piñero (abans Saler), número 14, pis 4t (Ciutat de la Justícia). 46688 València.  
NIG: 46124-56-8-1120-6812667.  
Procediment: judici verbal (250.2) número 000941/2015.  
De: La Zaragozana, SA.  
Procuradora: Ernestina Piera Carrascosa.  
Contra: Aspectos Medioambientales, SL, i María José Martínez Andreu.  
Sentència número 203/2016  
València, 25 d'abril de 2016  
Cristina Badenes González, magistrada jutgessa del Jutjat de Primera Instància número 22 de València i partit judicial, he vist aquestes actuacions de judici verbal número 941/2015, seguides a instàncies de la procuradora dels tribunals Ernestina Piera Carrascosa, en nom i representació de la mercantil La Zaragozana, SA, contra M.ª José Martínez Andreu i Aspectos Medioambientales, SL, declarades en rebel·lia, sobre la reclamació d'una quantitat per l'import de 1.710,51 euros.  
Dispositiva  
Estime íntegrament la demanda interposada per la procuradora dels tribunals Ernestina Piera Carrascosa, en nom i representació de la mercantil La Zaragozana, SA, contra M.ª José Martínez Andreu i Aspectos Medioambientales, SL, declarades en rebel·lia, sobre la reclamació d'una quantitat per l'import de 1.710,51 euros, i condemne solidàriament M.ª José Martínez Andreu i Aspectos Medioambientales, SL, a abonar a la mercantil La Zaragozana, SA, la quantitat de 1.710,51 euros, més els interessos legals des de la data d'interposició de la demanda, i faig expressa imposició de les costes causades a M.ª José Martínez Andreu i a Aspectos Medioambientales, SL.  
  
Notifiqueu aquesta sentència a les parts i feu-los saber que, en contra, no s'hi pot interposar cap recurs.  
Aquesta és la meua sentència, de la qual es portarà un testimoniatge a les actuacions que l'han motivada i l'original restarà al llibre de sentències, que pronuncie, mane i firme.»  
  
I atés que les demandades, Aspectos Medioambientales, SL, i María José Martínez Andreu, es troben en parador desconegut, expedisc aquest edicte a fi que els valga de notificació de forma deguda.  
  
València, 26 d'abril de 2016.- La lletrada de l'Administració de Justícia: María Alfonso Seijas Rodríguez.
Diari Oficial de la Generalitat Valenciana


Sumari del DOGV 7822, del 06-07-2016 (2016/4518)

Informació pública de la versió inicial de la modificació del pla d'ordenació detallada.
----------------------------------------------------------------------------------------

### Dades del document

Número de DOGV
:   7822

Data del DOGV
:   06-07-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/4518


Data del document
:   07-06-2016

Organisme emissor
:   Ajuntament d'Alpuente

Tipus de document
:   Anunci

Descriptors 

:   * Alpuente
    * administració local
    * pla d'urbanisme

Informació pública de la versió inicial de la modificació del pla d'ordenació detallada. [2016/4518]  
Aprovat inicialment se sotmet a informació pública la versió inicial de la modificació del pla d'ordenació detallada, durant un període de 45 dies, a comptar des de l'endemà de la publicació en el Diari Oficial de la Comunitat Valenciana.  
  
Així mateix, per la Resolució d'Alcaldia número 254/2016, de data 7 de juny de 2016, s'ha aprovat suspendre la tramitació i l'atorgament de les següents llicències urbanístiques en la zona afectada per aquesta modificació. La duració de la suspensió serà fins a la resolució de l'expedient de modificació número 24 de les normes subsidiàries d'Alpuente.  
  
Durant el dit termini, podrà ser examinat per qualsevol interessat en les dependències municipals i en la web www.alpuente.es, perquè es formulen les al·legacions que s'estimen pertinents.  
  
Cosa que es publica als efectes dels articles 57 i 53.2 i 3 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Alpuente, 7 de juny de 2016.- L'alcaldessa: Alicia Pérez Debón.
Diari Oficial de la Generalitat Valenciana


Sumari del DOGV 7851, del 16-08-2016 (2016/6613)

ACORD de 4 d'agost de 2016, del Consell, pel qual s'autoritza l'aprovació de l'expedient de rescabalament i la imputació amb càrrec a l'exercici 2016 de les obligacions contretes a favor de l'empresa Sociedad Estatal Correos y Telégrafos, SA.
--------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7851

Data del DOGV
:   16-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6613


Data del document
:   04-08-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Acord

Descriptors 

:   * Conselleria d'Economia Sostenible, Sectors Productius, Comerç i Treball

ACORD de 4 d'agost de 2016, del Consell, pel qual s'autoritza l'aprovació de l'expedient de rescabalament i la imputació amb càrrec a l'exercici 2016 de les obligacions contretes a favor de l'empresa Sociedad Estatal Correos y Telégrafos, SA. [2016/6613]  
En aplicació del que disposen els articles 39.5 i 106.3 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions en relació amb allò que s'ha preceptuat en la Llei 3/2000, de 17 d'abril, per la qual es crea el Servei Valencià d'Ocupació i Formació (SERVEF), correspon al conseller d'Economia Sostenible, Sectors Productius, Comerç i Treball resoldre el sotmetiment al Consell de l'expedient de rescabalament tramitat pel SERVEF.  
De conformitat amb l'article 19.2 de la Llei 1/2015, de 6 de febrer, de la Generalitat, la tramitació del referit expedient està justificada per la necessitat d'atendre el compliment d'obligacions econòmiques del SERVEF, a l'haver rebut satisfactòriament els serveis centrals d'aquest, serveis prestats per l'empresa Sociedad Estatal Correos y Telégrafos, SA (CIF O00819047).  
En virtut de tot el que s'hi ha exposat, a proposta del conseller d'Economia Sostenible, Sectors Productius, Comerç i Treball, el Consell, en la reunió de 4 d'agost de 2016  
  
  
ACORDA  
  
Primer  
Autoritzar l'aprovació pel titular de la Conselleria d'Economia Sostenible, Sectors Productius, Comerç i Treball de l'expedient de rescabalament com a conseqüència de serveis prestats al SERVEF per l'empresa Sociedad Estatal Correos y Telégrafos, SA (CIF B65175151), en el període comprés entre el 13 de setembre de 2015 i el 14 de març de 2016, per un import de 70.389,16 euros (IVA inclòs).  
  
  
Segon  
Autoritzar la imputació al pressupost 2016 del SERVEF, de les obligacions econòmiques generades a favor d'empresa Sociedad Estatal Correos y Telégrafos, SA, en el període comprés entre el 13 de setembre de 2015 i el 31 de desembre de 2015, que ascendix a 44.383,90 euros (IVA inclòs).  
  
València, 4 d'agost de 2016  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 7714, del 08-02-2016 (2016/784)

Correcció d'errades de la licitació número IV-MY004/2016. Servei de restauració alimentària per a persones amb discapacitat intel·lectual i per a les persones que les acompanyen, designades per l'IVAS, per a atendre les necessitats de suport d'aquestes que participen en les estades vacacionals que l'IVAS realitza en la Masia del Collao, per als períodes vacacionals de Pasqua i estiu de 2016.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7714

Data del DOGV
:   08-02-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/784


Data del document
:   28-01-2016

Organisme emissor
:   Institut Valencià d'Acció Social

Tipus de document
:   Correcció d'errades

Anàlisi jurídica

 Descriptors 

:   * contracte de serveis

Correcció d'errades de la licitació número IV-MY004/2016. Servei de restauració alimentària per a persones amb discapacitat intel·lectual i per a les persones que les acompanyen, designades per l'IVAS, per a atendre les necessitats de suport d'aquestes que participen en les estades vacacionals que l'IVAS realitza en la Masia del Collao, per als períodes vacacionals de Pasqua i estiu de 2016. [2016/784]  
Advertit un error en la publicació de l'anunci esmentat (DOCV 7706, 27.01.2016), es procedeix a rectificar-lo.  
  
On diu:  
«11. Obertura de la documentació tècnica quantificable, per mitjà de la mera aplicació de fórmules i oferta econòmica (sobre C):  
d) Data: sisè dia natural a comptar de la data de finalització de la presentació de proposicions, si fóra dissabte o festiu, es traslladarà al següent dia hàbil»;  
  
Ha de dir:  
«11. Obertura de la documentació tècnica quantificable, per mitjà de la mera aplicació de fórmules i oferta econòmica (sobre C):  
d) Data: sisè dia natural a comptar de l'endemà de la data d'obertura de la documentació tècnica no quantificable (sobre B), si fóra dissabte o festiu, es traslladarà al següent dia hàbil».  
  
València, 28 de gener de 2016.- El director general de l'IVAS, p. d. (R 22.05.2013; DOCV 7051, 21.06.2013): Ángel Bonafé Osca.
Diari Oficial de la Generalitat Valenciana


Sumari del DOGV 7766, del 22-04-2016 (2016/2072)

Notificació de la sentència dictada en el procediment ordinari número 397/2013.
-------------------------------------------------------------------------------

### Dades del document

Número de DOGV
:   7766

Data del DOGV
:   22-04-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2072


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el procediment ordinari número 397/2013. [2016/2072]  
En aquest procediment ordinari número 397/2013, seguit a instàncies de Gamasol Electrónicos, SL, contra la herència jacent i desconeguts hereus d'Andrés Pérez Mora, Mirella Pérez Medina, Andrés Tomás Pérez Medina, Encarnación Pérez Medina, Juan Pérez Medina, Lorena Pérez Ramos i Raúl Pérez Ramos, s'ha dictat la sentència que, literalment, és com segueix:  
  
«Sentència número 70/2015  
Castelló de la Plana, 15 d'abril de 2015  
Gloria Granell Rul, jutgessa de suport del Jutjat de Primera Instància número 3 de Castelló de la Plana, he vist aquestes actuacions que fan referència al procediment ordinari número 397/2013, demanda interposada per Gamasol Electrónicos, SL, representada per la procuradora dels tribunals Carmen Rubio Antonio i sota la direcció lletrada de Raquel Grandío Quirós, contra l'herència jacent d'Andrés Pérez Mora (Mirella Pérez Medina, Andrés Tomás Pérez Molina, Encarnación Pérez Medina, Juan Pérez Medina, Lorena Pérez Ramos i Raúl Pérez Ramos); Mirella, Andrés Tomás, Lorena i Raúl, representats per María Jesús de la Rubia Marzá i sota la direcció lletrada de Juan Triviño Moya.  
  
Dispositiva  
Estime parcialment la demanda interposada per la procuradora dels tribunals Carmen Rubio Antonio, en nom i representació de Gamasol Electrónicos, SL, contra Mirella Pérez Medina, Andrés Tomás Pérez Molina, Encarnación Pérez Medina, Juan Pérez Medina, Lorena Pérez Ramos i Raúl Pérez Ramos, i condemne els codemandats al pagament solidari de la quantitat de 7.454,58 euros en concepte de fruits que s'han deixat de percebre per l'actora, juntament amb els interessos legals des de la interposició de la demanda.  
Sense condemna expressa a costes.  
Incloeu aquesta sentència en el llibre de sentències.  
Notifiqueu aquesta resolució a les parts i feu-los saber que no és ferma i que, en contra, s'hi pot interposar un recurs d'apel·lació que resoldrà l'Audiència Provincial de Castelló i que haurà d'interposar-se davant d'aquest jutjat dins del termini dels 20 dies següents de la notificació d'aquesta resolució.  
Aquesta és la meua sentència que, jutjant en aquesta instància, pronuncie, mane i firme».  
  
I atés que la persona demandada, Encarnación Pérez Medina, es troba en parador desconegut, expedisc aquest edicte a fi que li valga de notificació de forma deguda.  
  
Castelló de la Plana, 8 de març de 2016.- La secretària judicial: María Vicenta Doménech del Rey.
Diari Oficial de la Generalitat Valenciana


Sumari del DOGV 7875, del 16-09-2016 (2016/7054)

Notificació de la sentència dictada en el procediment de modificació de mesures número 907/2014.
------------------------------------------------------------------------------------------------

### Dades del document

Número de DOGV
:   7875

Data del DOGV
:   16-09-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7054


Organisme emissor
:   Jutjat de Primera Instància i Instrucció Número 3 de Mislata

Tipus de document
:   Edicte

Notificació de la sentència dictada en el procediment de modificació de mesures número 907/2014. [2016/7054]  
Natividad Carabal Guaita, lletrada de l'Administració de Justícia del Jutjat de Primera Instància i Instrucció número 3 de Mislata, mitjançant aquest edicte faig saber que en aquest jutjat s'ha ordenat la publicació d'aquest acte de comunicació:  
  
«Procediment: modificació de mesures número 907/2014.  
Demandant: Juan Roca Pallardó.  
Demandada: Remedios Iniesta Navarro.  
Acte processal que es publica: sentència de data 18.02.2016.  
Objecte: notificació a Remedios Iniesta Navarro, actualment en parador desconegut.  
Mode i termini d'impugnació: recurs d'apel·lació dins del termini de 20 dies.»  
  
El text íntegre de la resolució que es publica es podrà consultar i/o obtindre'n una copia a la secretaria d'aquest jutjat en hores d'audiència.  
  
  
Mislata, 13 de setembre de 2016.- La lletrada de l'Administració de Justícia: Natividad Carabal Guaita.
Diari Oficial de la Generalitat Valenciana


Sumari del DOGV 7727, del 24-02-2016 (2016/1230)

Informació pública de l'actualització de les tarifes finalistes de Serra.
-------------------------------------------------------------------------

### Dades del document

Número de DOGV
:   7727

Data del DOGV
:   24-02-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1230


Organisme emissor
:   Aguas de Valencia, SA

Tipus de document
:   Anunci

Informació pública de l'actualització de les tarifes finalistes de Serra. [2016/1230]  
S'informa perquè se'n prenga coneixement, de conformitat amb els articles 58, 59.5 i 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que segons comunicació presentada per Aguas de Valencia, SA, en l'Ajuntament de Serra, en data 14 de gener de 2016, i tal com s'indica en el contracte administratiu per a la gestió del servei municipal d'aigua potable i clavegueram, entre l'Ajuntament de Serra i Aguas de Valencia, SA, de data 7 d'abril de 2010, és procedent actualitzar les tarifes següents en l'esmentada població.  
  
Tarifa finalista d'amortització de la liquidació de l'anterior contracte: 3,02 euros/abonat/mes.  
Tarifa finalista per a l'amortització del pla d'inversions: 2,07 euros/abonat/mes.  
  
Sobre aquestes tarifes s'aplicarà l'Impost sobre el Valor Afegit, d'acord amb el que estableix la Llei 37/1992, de 28 de desembre.  
  
Cosa que es fa pública.  
  
València, 22 de febrer de 2016.- El conseller delegat: Dionisio García Comín.
Diari Oficial de la Generalitat Valenciana


Sumari del DOGV 7744, del 18-03-2016 (2016/1830)

RESOLUCIÓ de 25 de febrer de 2016, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient d'autorització sanitària per a banc de teixits i cèl·lules (banc d'ovòcits i banc d'embrions) a l'IVI València, SL.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7744

Data del DOGV
:   18-03-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1830


Organisme emissor
:   Conselleria de Sanitat Universal i Salut Pública

Tipus de document
:   Resolució

RESOLUCIÓ de 25 de febrer de 2016, de la Direcció General d'Investigació, Innovació, Tecnologia i Qualitat, per la qual se sotmet a informació pública l'expedient d'autorització sanitària per a banc de teixits i cèl·lules (banc d'ovòcits i banc d'embrions) a l'IVI València, SL. [2016/1830]  
En esta Direcció General d'Investigació, Innovació, Tecnologia i Qualitat, s'instruïx expedient d'autorització sanitària per a banc de teixits (banc d'ovòcits i banc d'embrions) de l'IVI València, SL.  
D'acord amb l'Orde de 26 de febrer de 2008, del conseller de Sanitat, sobre autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules i en relació amb el que disposa el Decret 156/2015, de 18 de setembre, del Consell, pel qual s'aprova el Reglament orgànic i funcional de la Conselleria de Sanitat Universal i Salut Pública, resolc:  
  
Sotmetre el dit expedient a informació pública per un terme de vint dies, a fi que les persones interessades puguen examinar l'expedient i formular les observacions que estimen oportunes dins de l'esmentat termini, que començarà a comptar des de l'endemà de la publicació de la present resolució.  
  
L'expedient està en el Servici d'Acreditació, Autorització i Registre de Centres, Servicis i Establiments Sanitaris de la Direcció General d'Investigació, Innovació, Tecnologia i Qualitat d'esta conselleria, siti a València, carrer del Misser Mascó, 31, on les persones interessades podran examinar-lo. Les al·legacions hauran de presentar-se per escrit en les mateixes dependències de la Conselleria de Sanitat Universal i Salut Pública o en qualsevol òrgan administratiu dels establits per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.  
  
València, 25 de febrer de 2016.- El director general d'Investigació, Innovació, Tecnologia i Qualitat: Oscar Zurriaga Llorens.
Diari Oficial de la Generalitat Valenciana


Sumari del DOGV 7793, del 30-05-2016 (2016/3420)

Notificació de la sentència dictada en el procediment ordinari número 167/2015.
-------------------------------------------------------------------------------

### Dades del document

Número de DOGV
:   7793

Data del DOGV
:   30-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3420


Organisme emissor
:   Jutjat de Primera Instància i Instrucció Número 5 de Sagunt

Tipus de document
:   Edicte

Notificació de la sentència dictada en el procediment ordinari número 167/2015. [2016/3420]  
Procediment ordinari número 000167/2015  
En aquest procediment judici ordinari número 167/2015, seguit a instàncies de Banco Bilbao Vizcaya Argentaria, SA, contra Rafael Enrique Galve Muñoz, s'ha dictat la Sentència número 16/2016 que, literalment, és com segueix:  
«Dispositiva  
Estime íntegrament la demanda interposada per Banco Bilbao Vizcaya Argentaria, SA, representat per la procuradora dels tribunals Rosa María Gomis Sanchis, contra Rafael Enrique Galve Muñoz, en situació processal de rebel·lia, i condemne Rafael Enrique Galve Muñoz a pagar a l'actora la quantia de 17.217,46 euros, més l'interés legal dels diners des del 26 de gener de 2015 fins a la data de la sentència, i al pagament de les costes.  
Notifiqueu aquesta resolució a les parts, feu-los saber que no és ferma i que, en contra, s'hi pot interposar un recurs d'apel·lació davant d'aquest jutjat en el termini de 20 dies, del qual coneixerà l'Audiència Provincial de València.  
Aquesta és la meua sentència, que pronuncie, mane i firme.  
Publicació. La sentència anterior ha sigut donada, llegida i publicada pel jutge que l'ha dictada, mentre celebrava audiència pública en el dia d'avui, de la qual cosa jo, el lletrat de l'Administració de Justícia, done fe. Sagunt, 5 de febrer de 2016.»  
I atés que el demandat, Rafael Enrique Galve Muñoz, es troba en parador desconegut, expedisc aquest edicte a fi que li valga de notificació de forma deguda.  
  
Sagunt, 9 de maig de 2016.- El lletrat de l'Administració de Justícia: Juan Ignacio Solaz Duchenne.